Iðnaðar- og ferðamálaráðherra segir tímabært að slaka á sóttvörnum hér innanlands og jafnvel áður en núgildandi reglugerð rennur út í lok næstu viku. Von er á minnisblaði frá sóttvarnalækni um næstu skref í sóttvarnaaðgerðum og verður málið rætt á ríkisstjórnarfundi á föstudag.
Mér finnst þessi grímunotkun. Mér finnst við skera okkur úr hvað hana varðar. Mér finnst að við eigum að horfa til þess að hvert og eitt okkar taki ákvörðun um grímunotkun út frá okkur sjálfum og fólkinu sem við erum að umgangast. Ég er á því að við þurfum að taka skrefið í að ganga lengra þegar kemur að því að lifa hér eðlilegu lífi með þetta yfir okkur.
Ágreiningur í ríkisstjórninni um þetta? Nei nei ekki þannig. Þetta var ekki sérstaklega til umræðu núna. Það eru önnur mál, önnur svo sem covid tengd mál, en ekki beinar tillögur enda liggja þær ekki fyrir. Við höfum hingað til náð lendingu þegar kemur að þessu og við munum ráða við það í nokkrar vikur í viðbót
25 greindust innanlands með kórónuveirusmit í gær. Iðnaðar- og ferðamálaráðherra segir tímabært að slaka á sóttvörnum. 